CELEX: 
Language: ro
Date: 2022-01-13 00:00:00
Title: REGULAMENTUL DE PUNERE ÎN APLICARE (UE) …/… AL COMISIEI de stipulare a normelor de aplicare a Regulamentului (UE) 2021/1139 al Parlamentului European și al Consiliului din 7 iulie 2021 în ceea ce privește criteriile de stabilire a nivelului corecțiilor financiare și de aplicare a ratelor forfetare legate de nerespectarea gravă a normelor politicii comune în domeniul pescuitului

REGULAMENTUL DE PUNERE ÎN APLICARE (UE) …/… AL COMISIEI
            
            
               din XXX
            
            
               de stipulare a normelor de aplicare a Regulamentului (UE) 2021/1139 al Parlamentului European și al Consiliului din 7 iulie 2021 în ceea ce privește criteriile de stabilire a nivelului corecțiilor financiare și de aplicare a ratelor forfetare legate de nerespectarea gravă a normelor politicii comune în domeniul pescuitului
            
            
               COMISIA EUROPEANĂ,
            
            
               având în vedere Tratatul privind funcționarea Uniunii Europene,
            
            
               având în vedere Regulamentul (UE) 2021/1139 al Parlamentului European și al Consiliului din 7 iulie 2021 privind Fondul european pentru afaceri maritime, pescuit și acvacultură și de modificare a Regulamentului (UE) 2017/1004
                  1
               , în special articolul 45 alineatul (4),
            
            
               întrucât:
            
            
               (1)Îndeplinirea obiectivelor politicii comune în domeniul pescuitului (PCP) prevăzute în Regulamentul (UE) nr. 1380/2013 al Parlamentului European și al Consiliului
                  2
                nu trebuie să fie subminată de încălcarea de către statele membre a normelor PCP. În temeiul articolului 41 alineatele (1) și (2) din Regulamentul (UE) nr. 1380/2013, asistența financiară din partea Fondului european pentru afaceri maritime, pescuit și acvacultură (FEAMPA) este condiționată de respectarea de către statele membre a normelor PCP. Nerespectarea poate conduce la întreruperea sau suspendarea plăților sau la aplicarea unor corecții financiare asistenței financiare acordate de Uniune în cadrul PCP. 
            
            
               (2)Articolul 104 alineatul (1) din Regulamentul (UE) 2021/1060 al Parlamentului European și al Consiliului
                  3
                stabilește cazurile în care Comisia aplică corecții financiare. În plus, în temeiul articolului 104 alineatul (5) din regulamentul menționat, normele specifice fondurilor, aplicabile FEAMPA, pot stabili temeiuri specifice pentru corecțiile financiare legate de nerespectarea normelor aplicabile în cadrul PCP.
            
            
               (3)Pentru a proteja interesele financiare ale Uniunii și ale contribuabililor acesteia, Comisia poate aplica corecții financiare prin anularea totală sau parțială a contribuției Uniunii la un program operațional, în temeiul articolului 45 alineatul (1) din Regulamentul (UE) 2021/1139. 
            
            
               (4)În temeiul articolului 45 alineatul (3) din Regulamentul (UE) 2021/1139, în cazul în care nu este posibil să se cuantifice cu exactitate cuantumul cheltuielilor legate de nerespectarea gravă a normelor PCP de către un stat membru, se aplică o corecție financiară forfetară. 
            
            
               (5)Articolul 45 alineatul (4) din Regulamentul (UE) 2021/1139 permite Comisiei să adopte acte de punere în aplicare care să definească criteriile pentru stabilirea nivelului corecțiilor financiare care trebuie aplicate, precum și criteriile pentru aplicarea corecțiilor financiare forfetare. Articolul 45 alineatul (1) din Regulamentul (UE) 2021/1139 conține listele de cazuri în care Comisia poate impune corecții financiare asupra unei părți sau a totalității contribuției Uniunii la program. În cazurile vizate la articolul 45 alineatul (1) litera (a), cuantificarea impactului financiar al nerespectării de către beneficiar se bazează pe acordul de finanțare dintre beneficiar și autoritățile naționale competente responsabile cu punerea în aplicare a programului FEAMPA. În consecință, aplicarea de rate forfetare pentru corecțiile financiare nu poate fi efectuată decât în situațiile menționate la articolul 45 alineatul (1) litera (b) din Regulamentul (UE) 2021/1139.
            
            
               (6)Prin urmare, este necesar să se adopte criterii pentru stabilirea nivelului corecțiilor financiare care trebuie aplicate și a criteriilor pentru aplicarea corecțiilor forfetare. Acest lucru va asigura securitatea juridică și egalitatea de tratament pentru statele membre care pun în aplicare programe FEAMPA, precum și transparența și proporționalitatea corecțiilor financiare forfetare.
            
            
               (7)Nivelul corecțiilor financiare trebuie să fie proporțional cu natura, gravitatea, frecvența și durata nerespectării grave a normelor PCP de către statul membru.
            
            
               (8)Este oportun să se prevadă un sistem gradual al ratelor forfetare care să permită aplicarea corectă a proporționalității.
            
            
               (9)Având în vedere importanța asigurării unui tratament armonizat și egal al statelor membre încă de la începutul perioadei de programare, prezentul regulament trebuie să intre în vigoare în ziua următoare datei publicării în Jurnalul Oficial al Uniunii Europene.
            
            
               (10)Măsurile prevăzute de prezentul regulament sunt conforme cu avizul Comitetului pentru Fondul european pentru afaceri maritime, pescuit și acvacultură, 
            
            
               ADOPTĂ PREZENTUL REGULAMENT:
            
            
               Articolul 1 
               Obiectul
            
         
         
            
               Prezentul regulament stipulează criteriile de stabilire a nivelurilor corecției financiare care trebuie aplicate în caz de nerespectare gravă a normelor PCP și criteriile de aplicare a ratelor forfetare, astfel cum se menționează la articolul 45 din Regulamentul (UE) 2021/1139.
            
            
               Articolul 2 
               Criteriile de stabilire a nivelurilor corecției financiare
            
            
               Nivelurile corecției financiare menționate la articolul 45 alineatul (1) litera (b) din Regulamentul (UE) 2021/1139 se stabilesc pe baza următoarelor criterii:
            
            
               (a)gravitatea prejudiciului potențial la adresa resurselor biologice marine care rezultă din nerespectarea normelor PCP;
            
            
               (b)frecvența nerespectării;
            
            
               (c)durata nerespectării;
            
            
               (d)măsurile de remediere luate de statul membru în cauză.
            
            
               Articolul 3 
               Criteriile de aplicare a ratelor forfetare
            
            
               1.Ratele forfetare ale corecției financiare menționate la articolul 45 alineatul (3) din Regulamentul (UE) 2021/1139 sunt 2 %, 5 %, 10 %, 25 %, 50 % sau 100 % din contribuția Uniunii alocată obiectivelor specifice relevante ale FEAMPA sau părții relevante a acestora, în cadrul programului operațional al statului membru în cauză. 
            
            
               2.Intervalul în care trebuie aplicate ratele forfetare în cazurile individuale de nerespectare a normelor PCP este stabilit în anexă. Rata care trebuie utilizată va fi determinată în conformitate cu criteriile stipulate la articolul 2. 
            
            
               3.Atunci când, în temeiul articolului 45 alineatul (1) litera (b) din Regulamentul (UE) 2021/1139, Comisia adoptă un act de punere în aplicare prin care efectuează corecții financiare în temeiul aceluiași obiectiv specific al FEAMPA pentru mai multe cazuri de nerespectare gravă, determinate în conformitate cu articolul 43 alineatul (4) din același regulament, ratele forfetare nu se cumulează, dar corecția financiară se stabilește în intervalul cu cele mai mari rate dintre intervalele aplicabile cazurilor respective, astfel cum se prevede în anexă.
            
            
               4.Atunci când Comisia aplică o corecție financiară pentru nerespectarea normelor PCP, iar statul membru în cauză nu ia măsurile de remediere adecvate, rata forfetară poate fi mărită la nivelul superior următor din intervalul aplicabil cazului respectiv de nerespectare a normelor PCP, astfel cum se prevede în anexă. 
            
            
               5.Pe lângă cazurile prevăzute în mod explicit în anexă, se poate aplica o rată forfetară de 100 % din contribuția Uniunii alocată obiectivelor specifice relevante ale FEAMPA sau părții relevante a acestora în cadrul programului operațional al statului membru în cauză, dacă
            
            
               (a)nerespectarea normelor PCP este atât de fundamentală, frecventă sau răspândită încât reprezintă un eșec total al sistemului în cauză și compromite legalitatea acțiunilor întreprinse de statul membru sau regularitatea finanțării PCP; sau
            
            
               (b)există dovezi potrivit cărora statul membru a manifestat o neglijență deliberată în ceea ce privește adoptarea de măsuri menite să remedieze nerespectarea normelor PCP. 
            
            
               Articolul 4 
               Intrarea în vigoare
            
            
               Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptat la Bruxelles,
            
            
               
                     Pentru Comisie
               
            
         
         
            
               
                     Președinta
               
               
                     Ursula VON DER LEYEN
               
            
         
         
            
                  
                     (1)
                  
                        Regulamentul (UE) 2021/1139 al Parlamentului European și al Consiliului din 7 iulie 2021 de instituire a Fondului european pentru afaceri maritime, pescuit și acvacultură și de modificare a Regulamentului (UE) 2017/1004 (JO L 247, 13.7.2021, p.1).
               
               
                  
                     (2)
                  
                        Regulamentul (UE) nr. 1380/2013 al Parlamentului European și al Consiliului din 11 decembrie 2013 privind politica comună în domeniul pescuitului, de modificare a Regulamentelor (CE) nr. 1954/2003 și (CE) nr. 1224/2009 ale Consiliului și de abrogare a Regulamentelor (CE) nr. 2371/2002 și (CE) nr. 639/2004 ale Consiliului și a Deciziei 2004/585/CE a Consiliului (JO L 354, 28.12.2013, p. 22).
               
               
                  
                     (3)
                  
                        Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize (JO L 231, 30.6.2021, p. 159).
               
            
      
    ---documentbreak--- 
      
         
         
            
               ANEXĂ 
            
            
               CAZURI DE NERESPECTARE MENȚIONATE LA ARTICOLUL 1
                  1
                
            
            
                     
                        Cazuri de nerespectare
                     
                  
                  
                     
                        Intervalul ratelor forfetare
                     
                  
               
                     
                        Categoria 1: Nerespectarea obligației de a garanta respectarea posibilităților de pescuit alocate statelor membre în temeiul articolelor 16-17 din Regulamentul (UE) nr. 1380/2013
                     
                  
               
                     
                        1.1
                     
                  
                  
                     
                        Nerespectarea normelor privind licențele și autorizațiile de pescuit
                     
                  
                  
                     
                        10-50 %
                     
                  
               
                     
                        1.2
                     
                  
                  
                     
                        Nerespectarea obligației de a monitoriza utilizarea posibilităților de pescuit, în particular prin neînregistrarea tuturor datelor înregistrate în jurnalul de pescuit, în declarațiile de transbordare, în declarațiile de debarcare, în notele de vânzare sau în declarațiile de primire și/sau nerespectarea obligației de a monitoriza efortul de pescuit, precum și neasigurarea faptului că aceste date sunt exacte, complete și transmise în timp util. 
                     
                  
                  
                     
                        10-50 %
                     
                  
               
                     
                        1.3
                     
                  
                  
                     
                        Nerespectarea obligației de a notifica Comisiei datele agregate privind capturile debarcate și efortul de pescuit.
                     
                  
                  
                     
                        10-50 %
                     
                  
               
                     
                        1.4
                     
                  
                  
                     
                        Nerespectarea obligației de a încheia activitățile de pescuit în momentul în care cotele, inclusiv cele stabilite în temeiul acordurilor de parteneriat în domeniul pescuitului sustenabil (APPS) și al organizațiilor regionale de gestionare a pescuitului (ORGP), și/sau a efortul de pescuit au fost epuizate.
                     
                  
                  
                     
                        10-50 %
                     
                  
               
                     
                        Categoria 2: Nerespectarea măsurilor de conservare și/sau de protejare a speciilor și habitatelor sensibile în scopul realizării unor activități de pescuit și de acvacultură sustenabile pe termen lung, astfel cum se prevede la articolul 2 din Regulamentul (UE) nr. 1380/2013
                     
                  
               
                     
                        2.1
                     
                  
                  
                     
                        Nerespectarea obligației de a asigura documentarea detaliată și corectă a tuturor campaniilor de pescuit, precum și capacitățile și mijloacele adecvate pentru a monitoriza respectarea obligației de debarcare în conformitate cu principiul eficienței și al proporționalității.
                     
                  
                  
                     
                        10-50 %
                     
                  
               
                     
                        2.2
                     
                  
                  
                     
                        Nerespectarea obligației de a pune în aplicare interdicția privind capturarea, reținerea la bord, transbordarea sau debarcarea speciilor de pești sau de crustacee menționate în anexa IV la Directiva 92/43/CEE (cu excepția cazului în care se acordă derogări în temeiul articolului 16 din directiva respectivă). 
                     
                  
                  
                     
                        10-50 %
                     
                  
               
               
            
                     
                        2.3
                     
                  
                  
                     
                        Nerespectarea obligației de a pune în aplicare interdicția privind capturarea, reținerea la bord, transbordarea sau debarcarea mamiferelor marine sau a reptilelor marine menționate în anexele II și IV la Directiva 92/43/CEE și a speciilor de păsări marine vizate de Directiva 2009/147/CE.
                     
                  
                  
                     
                        10-50 %
                     
                  
               
                     
                        2.4
                     
                  
                  
                     
                        Nerespectarea obligației de a colecta date științifice privind capturile accidentale de specii sensibile și de anumite specii de păsări.
                     
                  
                  
                     
                        10-50 %
                     
                  
               
                     
                        2.5
                     
                  
                  
                     
                        Atunci când este cazul în conformitate cu cele mai bune avize științifice disponibile, nerespectarea obligației de monitorizare și evaluare a eficacității măsurilor de atenuare puse în aplicare. 
                     
                  
                  
                     
                        10-50 %
                     
                  
               
                     
                        2.6
                     
                  
                  
                     
                        Nerespectarea obligației de a interzice utilizarea uneltelor de pescuit specificate în anexa II la Regulamentul (UE) 2019/1241 privind măsurile tehnice, în vederea protejării habitatelor sensibile.
                     
                  
                  
                     
                        10-50 %
                     
                  
               
                     
                        2.7
                     
                  
                  
                     
                        Nerespectarea normelor privind cercetarea științifică.
                     
                  
                  
                     
                        10-50 %
                     
                  
               
                     
                        2.8
                     
                  
                  
                     
                        Nerespectarea obligației de a elabora și pune în aplicare planuri de gestionare a anghilei.
                     
                  
                  
                     
                        2-25 %
                     
                  
               
                     
                        2.9
                     
                  
                  
                     
                        Nerespectarea măsurilor de conservare privind anghila (reducerea, după caz, a efortului de pescuit și atingerea țintelor).
                     
                  
                  
                     
                        2-25 %
                     
                  
               
                     
                        2.10
                     
                  
                  
                     
                        Nerespectarea obligației de a raporta Comisiei cu privire la monitorizarea, eficacitatea și rezultatele măsurilor de conservare privind anghila.
                     
                  
                  
                     
                        2-25 %
                     
                  
               
                     
                        2.11
                     
                  
                  
                     
                        Nerespectarea obligației de a prezenta Comisiei un raport anual privind punerea în aplicare a normelor referitoare la îndepărtarea înotătoarelor rechinilor. 
                     
                  
                  
                     
                        2-25 %
                     
                  
               
                     
                        Categoria 3: Nerespectarea obligației de a-și dezvolta relațiile externe în domeniul pescuitului în conformitate cu obligațiile internaționale și cu obiectivele și principiile de politică prevăzute la articolul 28 din Regulamentul (UE) nr. 1380/2013
                     
                  
               
                     
                        3.1
                     
                  
                  
                     
                        Nerespectarea obligației de a garanta că navele de pescuit ale Uniunii care arborează pavilionul statului membru și care își desfășoară activitatea în afara apelor Uniunii sunt în măsură să pună la dispoziție documentația detaliată și corectă privind toate activitățile de pescuit și de prelucrare.
                     
                  
                  
                     
                        10-50 %
                     
                  
               
                     
                        3.2
                     
                  
                  
                     
                        Nerespectarea obligației de a garanta că navele de pescuit ale Uniunii aflate în afara apelor Uniunii sunt autorizate în conformitate cu dispozițiile pertinente ale Regulamentului (UE) 2017/2403 privind gestionarea sustenabilă a flotelor de pescuit externe.
                     
                  
                  
                     
                        10-50 %
                     
                  
               
                     
                        Categoria 4: Nerespectarea obligației de a asigura un echilibru între capacitatea de pescuit a flotei și resursele naturale, în conformitate cu dispozițiile articolului 22 din Regulamentul (UE) nr. 1380/2013
                     
                  
               
                     
                        4.1
                     
                  
                  
                     
                        Nerespectarea obligației de a institui măsuri de adaptare a capacității de pescuit a flotei la posibilitățile de pescuit, ținând seama de tendințe și de cele mai bune avize științifice, cu obiectivul de a obține un echilibru stabil și durabil între acestea.
                     
                  
                  
                     
                        10-50 %
                     
                  
               
                     
                        4.2
                     
                  
                  
                     
                        Nerespectarea obligației de a întocmi evaluări separate pentru flotele din regiunile ultraperiferice și pentru navele care operează exclusiv în afara apelor Uniunii. 
                     
                  
                  
                     
                        10-50 %
                     
                  
               
                     
                        4.3
                     
                  
                  
                     
                        Nerespectarea obligației de a se asigura că orice ieșire din flotă cu ajutor public este precedată de retragerea licenței de pescuit și a autorizațiilor de pescuit respective și că capacitatea retrasă nu este înlocuită.
                     
                  
                  
                     
                        10-50 %
                     
                  
               
                     
                        4.4
                     
                  
                  
                     
                        Nerespectarea obligației de a asigura respectarea plafonului pentru capacitatea de pescuit care figurează în anexa II la Regulamentul (UE) nr. 1380/2013 privind PCP.
                     
                  
                  
                     
                        10-50 %
                     
                  
               
                     
                        4.5
                     
                  
                  
                     
                        Nerespectarea obligației de a pune în aplicare programul de intrare/ieșire astfel încât intrarea în flotă a unei noi capacități fără ajutor public să fie compensată prin retragerea prealabilă, fără ajutor public, a unei capacități cel puțin egale.
                     
                  
                  
                     
                        10-50 %
                     
                  
               
                     
                        4.6
                     
                  
                  
                     
                        Nerespectarea obligației de a prezenta Comisiei informațiile care trebuie înregistrate în registrul flotei de pescuit a Uniunii, astfel cum se prevede la articolul 24 alineatul (1) din Regulamentul (UE) nr. 1380/2013 privind PCP și în Regulamentul de punere în aplicare al Comisiei privind registrul flotei de pescuit a Uniunii.
                     
                  
                  
                     
                        10-50 %
                     
                  
               
                     
                        4.7 
                     
                  
                  
                     
                        Nerespectarea obligației de a controla și monitoriza capacitatea de pescuit și puterea motorului navelor de pescuit.
                     
                  
                  
                     
                        10-50 %
                     
                  
               
                     
                        Categoria 5: Nerespectarea obligației de a contribui la obiectivul PCP de a colecta date științifice, astfel cum se prevede la articolul 2 alineatul (4) din Regulamentul (UE) nr. 1380/2013 
                     
                  
               
                     
                        5.1
                     
                  
                  
                     
                        Nerespectarea obligației de a colecta și gestiona date biologice, de mediu, tehnice și socioeconomice.
                     
                  
                  
                     
                        10-50 %
                     
                  
               
                     
                        5.2
                     
                  
                  
                     
                        Nerespectarea obligației de a coordona activitățile de colectare a datelor cu alte state membre din aceeași regiune.
                     
                  
                  
                     
                        2-25 %
                     
                  
               
                     
                        5.3
                     
                  
                  
                     
                        Nerespectarea obligației de a asigura punerea în aplicare corespunzătoare a sarcinilor corespondenților naționali.
                     
                  
                  
                     
                        2-5 %
                     
                  
               
                     
                        5.4
                     
                  
                  
                     
                        Nerespectarea obligației de a prezenta anual Comisiei un raport privind punerea în aplicare a programelor naționale de activitate pentru colectarea de date în sectoarele pescuitului și acvaculturii.
                     
                  
                  
                     
                        2-10 %
                     
                  
               
                     
                        5.5
                     
                  
                  
                     
                        Nerespectarea obligației de a se conforma normelor privind utilizarea datelor.
                     
                  
                  
                     
                        2-25 %
                     
                  
               
               
            
                     
                        Categoria 6: Nerespectarea obligației de a institui un sistem de control eficace pentru a asigura conformitatea cu normele PCP, astfel cum se prevede la articolul 36 alineatul (3) din Regulamentul (CE) nr. 1380/2013
                     
                  
               
                     
                        6.1
                     
                  
                  
                     
                        Nerespectarea obligației de a controla activitățile desfășurate de către orice persoană fizică sau juridică în sfera politicii comune în domeniul pescuitului pe teritoriul lor sau în apele aflate sub suveranitatea sau jurisdicția lor.
                     
                  
                  
                     
                        10-50 %
                     
                  
               
                     
                        6.2
                     
                  
                  
                     
                        Nerespectarea obligației de a controla căile de acces la ape, resursele și activitățile din afara apelor Uniunii desfășurate de către navele de pescuit ale Uniunii care le arborează pavilionul.
                     
                  
                  
                     
                        10-50 %
                     
                  
               
                     
                        6.3
                     
                  
                  
                     
                        Nerespectarea obligației de a adopta măsuri adecvate și de a aloca resurse financiare, umane și tehnice corespunzătoare pentru asigurarea controlului, inspectării și executării.
                     
                  
                  
                     
                        10-50 %
                     
                  
               
                     
                        6.4
                     
                  
                  
                     
                        Nerespectarea obligației de a garanta că activitățile de control, inspecție și asigurare a respectării normelor se desfășoară pe criterii nediscriminatorii în ceea ce privește sectoarele, navele și persoanele, precum și pe baza gestionării riscului.
                     
                  
                  
                     
                        10-50 %
                     
                  
               
                     
                        6.5
                     
                  
                  
                     
                        Nerespectarea obligației de a asigura conformitatea cu normele referitoare la programele naționale de acțiuni de control și la programele de control și inspecție instituite de Comisie.
                     
                  
                  
                     
                        10-50 %
                     
                  
               
                     
                        6.6
                     
                  
                  
                     
                        Nerespectarea obligației de a asigura conformitatea cu normele referitoare la comercializarea, trasabilitatea, prima vânzare și cântărirea produselor pescărești și de acvacultură.
                     
                  
                  
                     
                        10-50 %
                     
                  
               
                     
                        6.7
                     
                  
                  
                     
                        Nerespectarea obligației de a pune în aplicare măsurile decise de Comisie pentru a asigura respectarea de către statele membre a obiectivelor PCP, în ceea ce privește planurile de acțiune stabilite în urma verificărilor sau a inspecțiilor autonome, inclusiv încetarea activităților de pescuit, verificarea, rapoartele de inspecție și de audit autonome, deducerea și transferul cotelor, efortul de pescuit și măsurile de urgență.
                     
                  
                  
                     
                        10-50 %
                     
                  
               
                     
                        6.8
                     
                  
                  
                     
                        Nerespectarea obligației de a îndeplini cerințele referitoare la analiza, validarea și schimbul de date și informații.
                     
                  
                  
                     
                        2-25 %
                     
                  
               
                     
                        Categoria 7: Nerespectarea obligației de a institui un sistem eficace de inspecție și de asigurare a respectării normelor, astfel cum se prevede la articolul 36 alineatul (3) din Regulamentul (CE) nr. 1380/2013
                     
                  
               
                     
                        7.1
                     
                  
                  
                     
                        Nerespectarea obligației de a efectua inspecții și activități de supraveghere eficace.
                     
                  
                  
                     
                        10-50 %
                     
                  
               
                     
                        7.2
                     
                  
                  
                     
                        Nerespectarea obligației de a coopera cu Comisia pentru a facilita îndeplinirea sarcinilor funcționarilor Comisiei în timpul misiunilor de verificare, al inspecțiilor autonome și al auditurilor efectuate de aceștia.
                     
                  
                  
                     
                        2-50 %
                     
                  
               
                     
                        7.3
                     
                  
                  
                     
                        Nerespectarea obligației de a stabili criteriile de determinare a gravității încălcării normelor PCP.
                     
                  
                  
                     
                        10-50 %
                     
                  
               
                     
                        7.4
                     
                  
                  
                     
                        Nerespectarea obligației de a asigura adoptarea sistematică a unor măsuri adecvate și a unor măsuri adecvate și a unor sancțiuni și sancțiuni complementare eficace, proporționate și disuasive pentru încălcările normelor PCP. 
                     
                  
                  
                     
                        10-50 %
                     
                  
               
                     
                        7.5
                     
                  
                  
                     
                        Nerespectarea obligației de a aplica sistemul de puncte pentru încălcări grave în cazul titularilor de licențe de pescuit și al comandanților.
                     
                  
                  
                     
                        10-50 %
                     
                  
               
                     
                        7.6
                     
                  
                  
                     
                        Nerespectarea obligației de a gestiona registrul național de evidență a încălcărilor.
                     
                  
                  
                     
                        10-50 %
                     
                  
               
                     
                        Categoria 8: Nerespectarea obligației de a combate pescuitul ilegal, nedeclarat și nereglementat (INN), astfel cum se prevede la articolul 36 alineatul (1) din Regulamentul (CE) nr. 1380/2013
                     
                  
               
                     
                        8.1
                     
                  
                  
                     
                        Nerespectarea obligației de a lua măsuri pentru a garanta prevenirea, descurajarea și eliminarea pescuitului INN în conformitate cu Regulamentul (CE) nr. 1005/2008. 
                     
                  
                  
                     
                        5-50 %
                     
                  
               
                     
                        8.2
                     
                  
                  
                     
                        Nerespectarea obligației de a efectua verificări legate de regimul de certificare a capturii.
                     
                  
                  
                     
                        10-50 %
                     
                  
               
                     
                        8.3
                     
                  
                  
                     
                        Nerespectarea normelor referitoare la operatorii economici autorizați (AEOP).
                     
                  
                  
                     
                        10-50 %
                     
                  
               
                     
                        Categoria 9: Nerespectarea normelor referitoare la o organizare comună a piețelor în sectorul produselor pescărești și de acvacultură, stabilite pentru a contribui la îndeplinirea obiectivelor PCP, astfel cum se prevede la articolul 35 alineatul (1) din Regulamentul (CE) nr. 1380/2013
                     
                  
               
                     
                        9.1
                     
                  
                  
                     
                        Nerespectarea criteriilor de recunoaștere a organizațiilor de producători și a organizațiilor interprofesionale. 
                     
                  
                  
                     
                        10-50 %
                     
                  
               
                     
                        9.2
                     
                  
                  
                     
                        Nerespectarea obligației de a efectua controalele necesare la organizațiile colective recunoscute.
                     
                  
                  
                     
                        10-50 %
                     
                  
               
         
         
            
                  
                     (1)
                  
                        Lista cazurilor enumerate mai jos este identică celei din Regulamentul de punere în aplicare al Comisiei de punere în aplicare a Regulamentului (UE) 2021/1139 al Parlamentului European și al Consiliului privind Fondul european pentru afaceri maritime, pescuit și acvacultură în ceea ce privește cazurile de nerespectare și cazurile de nerespectare gravă a normelor politicii comune în domeniul pescuitului care pot conduce la întreruperea unui termen de plată sau la suspendarea plăților în cadrul fondului respectiv, atunci când este disponibilă o trimitere la temeiul juridic relevant.